นายกรัฐมนตรี เปิดตัวแอป AirCMI วัดค่าฝุ่นละออง PM 2.5 เกินมาตรฐาน นำร่องจังหวัดเชียงใหม่ ย้ำรัฐบาลแก้ปัญหาถูกทางและสถานการณ์ฝุ่นปีนี้ดีกว่าปีที่แล้ว
นายกรัฐมนตรี เปิดตัวแอป AirCMI วัดค่าฝุ่นละออง PM 2.5 เกินมาตรฐาน นำร่องจังหวัดเชียงใหม่ ย้ำรัฐบาลแก้ปัญหาถูกทางและสถานการณ์ฝุ่นปีนี้ดีกว่าปีที่แล้ว ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมแอปพลิเคชัน ระบบบริหารจัดการปัญหาฝุ่นควัน AirCMI ซึ่งเป็นผลงานวิจัย ของมหวิทยาลัยเชียงใหม่และความร่วมมือของหลายหน่วยงาน ซึ่งทดลองใช้ที่จังหวัดเชียงใหม่ ในการวัดค่าฝุ่นละออง PM 2.5 มีการอัพเดททุก 1 ชั่วโมง โดยนายกรัฐมนตรีแนะนำให้ประชาชนดาวโหลดแอปพลิเคชันมาใช้ เพื่อสร้างการรับรู้ฝุ่นละอองพร้อมเน้นย้ำเรื่องการบังคับใช้กฎหมาย ที่ทุกฝ่ายต้องร่วมมือกัน โดยเฉพาะการลดควันดำ ซึ่งรัฐบาลพยายามทำทุกวิถีทางในการสร้างการรับรู้ การตื่นตัว ให้รู้จักป้องกันตนเองและต้องระมัดระวังในกลุ่มเสี่ยง เด็ก สตรี คนป่วย คนชรา เป็นต้น ทั้งนี้รัฐบาลพยายามแก้ปัญหาทุกวิถีทางและได้ขอความร่วมมือกับประเทศเพื่อนบ้านในการลดการเผานายกรัฐมนตรี ได้ขึ้นชมรถตรวจสอบคุณภาพอากาศในบรรยากาศแบบเคลื่อนที่ ที่สามารถวัดค่าฝุ่นได้อย่างแม่นยำ พร้อมชี้แจงว่า สาเหตุของการเกิดฝุ่นควันอันดับหนึ่ง มาจากการใช้รถถึงร้อยละ 72.5 ดังนั้นต้องแก้การจราจรทางถนน พร้อมเปิดเผยว่าสถานการณ์ค่าฝุ่นละอองเกินมาตรฐานปีนี้ดีกว่าปีที่แล้ว เพราะรัฐบาลจริงจังในการแก้ปัญหา ทั้งการใช้น้ำบี 10 ซึ่งเป็นการช่วยลดฝุ่นและแก้ปัญหาราคาปาล์มตกต่ำด้วยนอกจากนี้ นายกรัฐมนตรี ยังเปิดโอกาสให้กลุ่มเยาวชนต้นแบบเข้าพบ ประกอบด้วย ทีมแกะสลักน้ำแข็ง ที่ไปแข่งขันได้รับรางวัลชนะเลิศและรองชนะเลิศระดับโลก ณ เมืองฮาร์บิน ประเทศจีน ทีมนักกีฬายูยิตสู แชมป์โลก และนักจัดกิจกรรม กลุ่มแกนนำเยาวชน ซึ่งนายกรัฐมนตรี ชื่นชมที่เยาวชนช่วยสร้างชื่อเสียงให้ประเทศชาติและเป็นแบบอย่างที่ดีช่วยเหลือสังคมได้อย่างเต็มศักยภาพ อีกทั้งได้เผยแพร่วัฒนธรรมไทยสู่สายตานานาชาติ พร้อมฝากให้เยาวชนร่วมกันตั้งใจศึกษาและขับเคลื่อนสังคมให้เดินหน้าไปในทิศทางที่ถูกต้อง ตลอดจนช่วยลดความขัดแย้ง